Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 142/11/8811	Trebišov, 12.6.2012
EEČ : 2-69-214-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplnil vyživovaciu povinnosť, ktorá mu vyplýva zo Zákona o rodine a zároveň mu bola uložená aj XXXXX súdu v Trebišove č. P 94/95 zo dňa 24.04.1998, ktorý nadobudol právoplatnosť dňa 04.05.1998 a to v mieste bydliska ako aj inde, prispievať na výživu svojho syna XXXXX sumou 800,- Sk (26,60 €) mesačne od 01.04.1998 a to vždy do 25. dňa toho ktorého mesiaca vopred k rukám matky XXXXX, XXXXX súdu v Trebišove č. 4T 79/03 zo dňa 08.07.2003, právoplatným dňa 08.08.2003 bol XXXXX odsúdený pre trestný čin zanedbania povinnej výživy podľa § 213 ods. 1 Tr. zákona č. 140/61 Zb. v znení neskorších predpisov, za obdobie od mesiaca október 1999 do mesiaca október 2002, následne bol XXXXX súdu v Trebišove č. 8P/282/2003 zo dňa 19.09.2003, právoplatného dňa 16.12.2003 zmenený XXXXX súdu Trebišov  č. P 94/95, ktorým sa znížila suma výživného na sumu 200,- Sk (6,64 €) mesačne od 01.09.2003, ktorá mala byť vyplácaná vždy do 25. dňa toho ktorého mesiaca vopred k rukám matky XXXXX, pričom si túto povinnosť plnil nepravidelne a od mesiaca november 2002 doposiaľ na výživnom dlhoval sumu vo výške 929,60 €.
lebo zanikla trestnosť činu
Odôvodnenie:
	Uznesením vyšetrovateľa OR PZ, Odboru kriminálnej polície v Trebišove pod sp. zn. ČVS:ORP-27/OVK-TV-2011 zo dňa 13.04.2011 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od mesiaca november 2002 doposiaľ vo výške 929,60 € uhradil k rukám matky dieťaťa XXXXX  

	Uvedenú skutočnosť potvrdila vo svojej výpovedi matka dieťaťa dňa 04.06.2012 pred vyšetrovateľom OR PZ Trebišov, v ktorej uviedla, že dlh na bežnom výživnom za žalované obdobie, vrátane mesiaca máj 2012, považuje zo strany obvineného za uhradený v celej sume. 

	Keďže trestný čin nemal trvale nepriaznivé následky a obvinený svoju vyživovaciu povinnosť dodatočne splnil skôr, než bolo v jeho trestnej veci rozhodnuté, trestné stíhanie zastavujem, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka